Nynorsk Antikvariat

Nynorsk Antikvariat er et antikvariat opprettet i 1989, beliggende i Tvedestrand. Hovedtyngden av virksomheten dreier seg om å ta vare på nynorsk litteratur.  

Antikvariatet ble startet av Arne-Ivar Kjerland og Kjell Gunnar Straumsvåg, begge var før oppstarten av antikvariatet aktive i nynorskbevegelsen blant annet gjennom ukeavisen Dag og Tid. Utgangspunktet for virksomheten var deres egne boksamlinger. De holdt først til i Oslo, da antikvariatets første katalog kom i 1989 favnet den 750 bøker, siden har virksomheten vokst. Fra 2004 har antikvariatet vært drevet av Kjerland, etter at de to gründerne skilte lag. Straumsvåg tok sin antikvariat-virksomhet til Fjærland, mens Kjerland etterhvert flyttet Nynorsk antikvariat til Tvedestrand. Tiltross for navnet og firmamålsettingen er over halvparten av antikvariatets bøker på bokmål, da det ikke er lønnsomt nok å bare selge nynorsk litteratur. Men med nesten 30% av bøkene på nynorsk har de sannsynligvis Norges største samling av nynorskbøker tilsalgs. Salgene skjer stort sett over internett med postforsendelse av bøkene.

Kjerland og selskapet er medlemmer i Norsk Antikvarbokhandlerforening.

Referanser

Eksterne lenker 
 Nynorsk Antikvariats nettsider 

Norske bokhandler
Næringsliv i Tvedestrand
Nynorsk
Etableringer i 1989
Kultur i Tvedestrand